CELEX: 32021D0443
Language: ro
Date: 2021-02-18 00:00:00
Title: Decizia (UE) 2021/443 a Consiliului din 18 februarie 2021 privind poziția care urmează să fie adoptată în numele Uniunii Europene în cadrul Consiliului de parteneriat instituit prin Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, privind data la care urmează să înceteze aplicarea cu titlu provizoriu în temeiul Acordului comercial și de cooperare

12.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 85/198
               
            
         DECIZIA (UE) 2021/443 A CONSILIULUI
         din 18 februarie 2021
         privind poziția care urmează să fie adoptată în numele Uniunii Europene în cadrul Consiliului de parteneriat instituit prin Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, privind data la care urmează să înceteze aplicarea cu titlu provizoriu în temeiul Acordului comercial și de cooperare
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     La 29 decembrie 2020, Consiliul a adoptat Decizia (UE) 2020/2252 (1) privind semnarea, în numele Uniunii, și aplicarea cu titlu provizoriu a Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (2) (denumit în continuare „Acordul comercial și de cooperare”), și a Acordului dintre Uniunea Europeană și Regatul Unit al Marii Britanii și Irlandei de Nord privind procedurile de securitate pentru schimbul de informații clasificate și protecția acestora (3) (denumit în continuare „Acordul privind securitatea informațiilor”) (denumite în continuare împreună „acordurile”).
                  
               
                     (2)
                  
                  
                     Acordul privind securitatea informațiilor este un acord de completare a Acordului comercial și de cooperare, legat intrinsec de acesta din urmă în special în ceea ce privește data de la care începe să se aplice și data încetării.
                  
               
                     (3)
                  
                  
                     În temeiul articolului 12 alineatul (1) din Decizia (UE) 2020/2252 și astfel cum au convenit părțile la alineatul (2) din articolul FINPROV.11 [Intrarea în vigoare și aplicarea provizorie] din Acordul comercial și de cooperare, acordurile se aplică cu titlu provizoriu de la 1 ianuarie 2021, până la finalizarea procedurilor necesare pentru intrarea lor în vigoare.
                  
               
                     (4)
                  
                  
                     În temeiul alineatului (2) din articolul FINPROV.11 [Intrarea în vigoare și aplicarea provizorie] din Acordul comercial și de cooperare, aplicarea cu titlu provizoriu urmează să înceteze la una dintre următoarele date, luându-se în considerare data care survine mai întâi: 28 februarie 2021 sau o altă dată stabilită de Consiliul de parteneriat instituit în temeiul articolului INST.1 [Consiliul de parteneriat] din Acordul comercial și de cooperare (denumit în continuare „Consiliul de parteneriat”); sau prima zi a lunii următoare celei în care ambele părți și-au notificat reciproc îndeplinirea cerințelor și procedurilor interne de exprimare a consimțământului lor de a-și asuma obligații.
                  
               
                     (5)
                  
                  
                     Având în vedere timpul de care au nevoie Parlamentul European și Consiliul pentru a examina în mod corespunzător textele acordurilor în toate cele 24 de limbi autentice, Uniunea nu va fi în măsură să încheie Acordul comercial și de cooperare până la data de 28 februarie 2021.
                  
               
                     (6)
                  
                  
                     Prin urmare, Consiliul de parteneriat ar trebui să stabilească o dată ulterioară la care să înceteze aplicarea cu titlu provizoriu, ținând seama de data la care toate cele 24 de versiuni lingvistice ale acordurilor vor fi fost revizuite și confirmate drept autentice și definitive. Având în vedere data prevăzută pentru punerea la dispoziție a respectivelor versiuni autentice și definitive ale acordurilor, Consiliul de parteneriat ar trebui să stabilească data de 30 aprilie 2021 ca fiind data la care încetează aplicarea cu titlu provizoriu.
                  
               
                     (7)
                  
                  
                     Este oportun să se stabilească poziția care urmează să fie luată în numele Uniunii în cadrul Consiliului de parteneriat.
                  
               
                     (8)
                  
                  
                     Pentru a permite aplicarea promptă a măsurilor prevăzute în prezenta decizie, aceasta ar trebui să intre în vigoare la data adoptării,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Consiliului de parteneriat instituit prin articolul INST.1 [Consiliul de parteneriat] din Acordul comercial și de cooperare, privind o decizie care urmează să fie adoptată în conformitate cu articolul FINPROV.11 [Intrarea în vigoare și aplicarea provizorie] alineatul (2) litera (a) din respectivul acord, se bazează pe proiectul de decizie a Consiliului de parteneriat atașat la prezenta decizie.
         
         
            Articolul 2
            Decizia Consiliului de parteneriat se publică în Jurnalul Oficial al Uniunii Europene.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 18 februarie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Decizia (UE) 2020/2252 a Consiliului din 29 decembrie 2020 privind semnarea, în numele Uniunii, și aplicarea cu titlu provizoriu a Acordului comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, și a Acordului dintre Uniunea Europeană și Guvernul Regatului Unit al Marii Britanii și Irlandei de Nord privind procedurile de securitate pentru schimbul de informații clasificate și protecția acestora (JO L 444, 31.12.2020, p. 2).
         
            (2)  Textul acordului este publicat în JO L 444, 31.12.2020, p. 14.
         
            (3)  Textul acordului este publicat în JO L 444, 31.12.2020, p. 1463.
      
      
         
            
               
                  PROIECT
               
            
            DECIZIA NR. 1/2021 A CONSILIULUI DE PARTENERIAT INSTITUIT PRIN ACORDUL COMERCIAL ȘI DE COOPERARE DINTRE UNIUNEA EUROPEANĂ ȘI COMUNITATEA EUROPEANĂ A ENERGIEI ATOMICE, PE DE O PARTE, ȘI REGATUL UNIT AL MARII BRITANII ȘI IRLANDEI DE NORD, PE DE ALTĂ PARTE
            din ...
            privind data la care urmează să înceteze aplicarea cu titlu provizoriu în temeiul Acordului comercial și de cooperare
            CONSILIUL DE PARTENERIAT,
            având în vedere Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, în special alineatul (2) litera (a) din articolul FINPROV.11 [Intrarea în vigoare și aplicarea provizorie],
            întrucât:
            
                        (1)
                     
                     
                        În temeiul alineatului (2) din articolul FINPROV.11 [Intrarea în vigoare și aplicarea provizorie] din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (1) (denumit în continuare „Acordul comercial și de cooperare”), părțile au convenit să aplice Acordul comercial și de cooperare cu titlu provizoriu de la 1 ianuarie 2021, cu condiția ca, înainte de această dată, să își notifice reciproc că și-au îndeplinit cerințele și procedurile interne necesare pentru aplicarea cu titlu provizoriu. Aplicarea cu titlu provizoriu urmează să înceteze la una dintre următoarele date, luându-se în considerare data care survine mai întâi: 28 februarie 2021 sau o altă dată decisă de Consiliul de parteneriat; sau prima zi a lunii următoare celei în care ambele părți și-au notificat reciproc îndeplinirea cerințelor și procedurilor interne de exprimare a consimțământului lor de a-și asuma obligații.
                     
                  
                        (2)
                     
                     
                        Întrucât, din cauza cerințelor procedurale interne, Uniunea Europeană nu va fi în măsură să încheie Acordul comercial și de cooperare până la 28 februarie 2021, Consiliul de parteneriat ar trebui să stabilească data de 30 aprilie 2021 ca dată la care urmează să înceteze aplicarea cu titlu provizoriu în temeiul alineatului (2) litera (a) din articolul FINPROV.11 [Intrarea în vigoare și aplicarea provizorie],
                     
                  ADOPTĂ PREZENTA DECIZIE:
            
               Articolul 1
               Data la care aplicarea cu titlu provizoriu urmează să înceteze în temeiul alineatului (2) litera (a) din articolul FINPROV.11 [Intrarea în vigoare și aplicarea provizorie] din Acordul comercial și de cooperare este 30 aprilie 2021.
            
            
               Articolul 2
               Prezenta decizie intră în vigoare la data adoptării.
            
            
               Adoptată la …,
               
                  
                     Pentru Consiliul de parteneriat
                  
                  
                     Copreședinții
                  
               
            
            
               (1)  Textul acordului este publicat în JO UE L 444, 31.12.2020, p. 14.